Pravljica je primerna za predšolske otroke od najnežnejše starosti dalje, kot tudi za otroke prve triade osnovne šole. Napisana je večplastno. Najmlajši otroci morda še ne bodo razumeli vsega v celoti, ampak bodo več pozornosti posvetili sikanju in oponašanju živali, ki jih kačica srečuje na poti. Malo večjim otrokom bomo sčasoma prebrali tudi nagovore, ki se pojavljajo ob sami zgodbi, in jih spodbujajo k razmisleku, ustvarjanju lastnega mnenja in še bolj pristnemu doživljanju pravljice. Šolski otroci prve triade pa bodo lahko povezali vse aspekte in več pozornosti namenili tudi sami sporočilnosti zgodbe – sprejemati sebe in druge v vsej svoji drugačnosti in avtentičnosti.